જગતની સાત અજાયબીઓ વિશે તો આપણે સૌ કોઈ જાણતા હોઈએ છીએ, પરંતુ દુનિયામાં આઠમી અજાયબી પણ ઘણી હોય છે! આવી અજાયબીઓની સંખ્યા જો ગણતરીમાં લેવામાં આવે તો મૂળ યાદીને અનેકગણી રીતે અતિક્રમી જવાય એટલી મોટી સંખ્યામાં તે મળી શકે, જેમ કે કોઈક ચમત્કારિક વ્યક્તિને જોઈને આપણે કહીએ છીએ કે ખરેખર આ તો આઠમી અજાયબી જેવો છે. કોઈક સ્થળ કે પછી કોઈક વસ્તુની અસાધારણ લાક્ષણિકતા જોઈને પણ ઘણી વાર માણસો આવું જ વ્યક્ત કરતા હોય છે. કોઈક જાણીતું સ્થળ અથવા પુરાતન ખંડેર કે અવશેષોને જોયા બાદ આપણે સહસા બોલી પણ ઊઠીએ છીએ.